Neuvoston asetus(EY) N:o 1575/96, annettu 30 päivänä heinäkuuta 1996, tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta ja asetuksen (ETY) N:o 1541/93 kumoamisesta



Virallinen lehti nro L 206 , 16/08/1996 s. 0001 - 0002



NEUVOSTON ASETUS(EY) N:o 1575/96, annettu 30 päivänä heinäkuuta 1996, tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta ja asetuksen (ETY) N:o 1541/93 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että neuvoston asetuksessa (ETY) N:o 1765/92 (4), säädetyn peltokasveja koskevan korvauksen saaminen edellyttää pakollista kesannointia; sen varmistamiseksi, etteivät pakollisen kesannoinnin kohteena ole pelkästään tilan toisarvoiset maat, on säädetty, että kesannoinnin tulisi perustua viljelykiertoon; on myös säädetty, että kyseinen kesannointi voidaan toteuttaa muutoin kuin viljelykiertoon perustuen, jolloin kesannoitavaa osuutta lisätään tietyllä määrällä viljelykiertoon perustuvaan kesannointiin nähden, kokemus on osoittanut, että tuottajat suosivat muuhun kuin viljelykiertoon perustuvaa kesannointia, koska se voi yksinkertaistaa viljelysuunnitelman hallintaa; lisäksi yhtenäinen kesannointiprosentti soveltuu paremmin kesannointitarkoituksiin peltokasvien markkinoiden hallitsemiskeinona; näyttää siten olevan aiheellista luopua viljelykiertoon perustuvan pakollisen kesannoinnin vaatimuksesta ja vahvistaa yhtenäinen kesannointiprosentti; viljelykiertovelvoitteen poistaminen ei kuitenkaan saa johtaa yhteisen maatalouspolitiikan uudistuksen lieventymiseen tuotannon rajoittamisen osalta peltokasvialalla; tämä on syytä ottaa huomioon määritettäessä pakollisen kesannoinnin yhtenäistä prosenttiosuutta, yhtenäisen kesannointiprosentin vahvistaminen johtaa asetuksen (ETY) N:o 1765/92 (5) 7 artiklassa tarkoitetun vuoroviljelyyn perustumattoman kesannoinnin tasosta 14 päivänä 1993 annetun neuvoston asetuksen (ETY) N:o 1541/93 kumoamiseen, ja yhtenäisen kesannointiprosentin vahvistamisen myötä kesannointivelvoitteen taso on sama koko yhteisössä; tämän vuoksi olisi yhtenäistettävä ylimääräisen kesannoinnin osuus, jota sovelletaan tuottajienvälisissä kesannointivelvoitteiden siirroissa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1765/92 seuraavasti: 1) Poistetaan 5 artiklan 1 kohdan e alakohdan ilmaisu "vuoroviljelyyn perustuva". 2) Korvataan 7 artiklassa: a) 1 kohdan toinen ja kolmas alakohta seuraavasti: "Kesannointivelvoite on 17,5 prosenttia." b) 7 kohdan toisen luetelmakohdan ensimmäisen alakohdan kaksi viimeistä virkettä seuraavasti: "Edellä 1 kohdassa tarkoitettua kesannointiosuutta korotetaan kolmella prosenttiyksiköllä." c) Poistetaan 7 kohdan viimeinen alakohta. 3) Poistetaan 12 artiklan kahdeksannesta luetelmakohdasta ilmaisu "muut kesannointimuodot kuin vuorokesannointi". 2 artikla Kumotaan asetus (ETY) N:o 1541/93. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1997/1998 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 125, 27.4.1996, s. 1 (2) EYVL N:o C 166, 10.6.1996 (3) EYVL N:o C 204, 15.7.1996, s. 57 (4) EYVL N:o L 181, 1.7.1992, s. 12, asetus sellaisena kuin se on viimeksi muutettuna asetuksella (EY) N:o 2989/95 (EYVL N:o L 312, 23.12.1995, s. 5). (5) EYVL N:o L 154, 25.6.1993, s. 1